Errepublika Arabiarren Federazioa

Errepublika Arabiarren Federazioa ( ) 1972. urtean Egipto, Libia eta Siriako estatuek osatu zuten federazioa izan zen.

Historia 
1969. urtean, hiru estatu horiek eta Sudango errepublikak arabiar guztien batasunerako hitzarmen bat izenpetu zuten Tripolin, eta Errepublika Arabiarren Federazioa izan zen lehen urratsa. Erreferendum bana egin zuten Egipton, Libian eta Sirian eta haren ondorioz onartu zuten federazioa (1971ko iraila).

Anuar as Sadat egiptoarra izan zen hasierako lehendakaria eta gobernu eta legebiltzar federalak osatu ziren. 1973ko irailean, estatu bakar bat osatzea erabaki zuten Egiptok eta Libiak, baina arabiarren eta israeldarren arteko laugarren gerraren ondoren (1973ko abendua) harremanak hoztu ziren.

Sei urte geroago Egiptok eta Israelek izenpetu zuten hitzarmenaren ondoren (Camp Davideko hitzarmenak, 1979), Libiaren eta Egiptoren arteko harremanak erabat eten ziren eta ahalegin hutsean geratu zen arabiar guztien arteko federaziorako asmoa.

Bibliografia

Kanpo estekak 

Desagertutako Afrikako herrialdeak
Egiptoko historia
Libiako historia
Siriako historia
Arabiar nazionalismoa
XX. mendean desagertutako herrialdeak
Desagertutako konfederazioak
Arabiar Liga